techiaith/cofnodycynulliad_en-cy huggingface dataset:
English: Cabinet Secretary, obviously bladder problems can result in people being catheterised for a variety of reasons. In a recent coroner's report on a death in a nursing home within my constituency, in Cymmer, the coroner's narrative actually indicated that there was inadequate training of staff, and a person who was catheterised long term suffered as a consequence and died. Will you ensure that health boards are fully aware of the training that needs to be put into place to deal with residents and patients who are catheterised for long periods, so that they're not put in a position where they may end up with infections and consequently septicaemia, which causes, ultimately, death?
Welsh: Ysgrifennydd y Cabinet, yn amlwg gall problemau gyda'r bledren arwain at gathetreiddio pobl am amryw o resymau. Mewn adroddiad crwner yn ddiweddar ar farwolaeth mewn cartref nyrsio yn fy etholaeth, yn y Cymer, nodai naratif y crwner nad oedd y staff wedi cael hyfforddiant digonol, gan olygu bod unigolyn a oedd wedi eu cathetreiddio'n hirdymor wedi dioddef o ganlyniad i hynny, a bu farw'r unigolyn hwnnw. A wnewch chi sicrhau bod y byrddau iechyd yn gwbl ymwybodol o'r hyfforddiant sydd angen ei ddarparu er mwyn ymdrin â phreswylwyr a chleifion sy'n cael eu cathetreiddio am gyfnodau hir, fel nad ydynt yn wynebu sefyllfa lle y gallant gael heintiau a septisemia o ganlyniad i hynny, sy'n arwain at farwolaeth yn y pen draw?
English: I thank you for the question and raising the issue about careless undertakings in residential facilities, not just within hospitals or homecare based. Actually, there is a challenge here about what is a not unusual process that's undertaken, and actually it's relatively simple; the challenge here is about how blocked catheters are dealt with and the proper care. So, I'll certainly take it up and look again at the issue about how we try and ensure that when we're commissioning care in the social care sector, we understand what we're commissioning, the quality of care provided, but also that healthcare professionals understand their responsibilities around what is, essentially, a basic element of care and treatment for citizens in whichever part of the healthcare system they happen to be in.
Welsh: Diolch am eich cwestiwn, ac am godi mater arferion diofal mewn cyfleusterau preswyl, nid yn unig mewn ysbytai neu ofal yn y cartref. A dweud y gwir, mae yna her yn hyn o beth sy'n ymwneud â phroses nad yw'n anarferol, ac sy'n eithaf syml mewn gwirionedd; mae'r her yn ymwneud â'r ffordd yr ymdrinnir â chathetrau sydd wedi blocio a'r gofal priodol. Felly, byddaf yn sicr o fynd ar drywydd y mater a byddaf yn edrych eto ar sut y gallwn geisio sicrhau, wrth gomisiynu gofal yn y sector gofal cymdeithasol, ein bod yn deall beth rydym yn ei gomisiynu, ansawdd y gofal a ddarperir, ond yn ogystal â hynny, fod gweithwyr gofal iechyd proffesiynol yn deall eu cyfrifoldebau mewn perthynas â'r hyn sydd, yn ei hanfod, yn elfen sylfaenol o ofal a thriniaeth i bobl ym mha ran bynnag o'r system gofal iechyd y maent.
English: In July, I issued a written statement detailing the plans for Health Education and Improvement Wales. The legislation to establish HEIW as a special health authority was laid on 13 September and, subject to the will of the Assembly, is due to come into force on 5 October.
Welsh: Ym mis Gorffennaf, cyhoeddais ddatganiad ysgrifenedig gyda manylion y cynlluniau ar gyfer Addysg a Gwella Iechyd Cymru. Gosodwyd y ddeddfwriaeth i sefydlu Addysg a Gwella Iechyd Cymru fel awdurdod iechyd arbennig ar 13 Medi, ac yn amodol ar ewyllys y Cynulliad, bydd yn dod i rym ar 5 Hydref.
English: I note, also, that the Cabinet Secretary has been advertising for non-executive members of the board for this health authority and did quite a lot of work in terms of these reports from Mel Evans and Professor Williams that we had before. I just wonder if he can say what he is doing to ensure that the board will operate truly independently at arm's length from Welsh Government, and also to ensure that the various professional interests are properly represented within that board. I think at least three of the non-execs must be Welsh speakers. What is he doing to ensure that particular professions are considered properly by that board, for instance nursing, where this Assembly has put such emphasis on the necessity of safer staffing ratios?
Welsh: Nodaf hefyd fod Ysgrifennydd y Cabinet wedi bod yn hysbysebu am aelodau anweithredol i fwrdd yr awdurdod iechyd ac wedi gwneud cryn dipyn o waith o ran yr adroddiadau a oedd gennym eisoes gan Mel Evans a'r Athro Williams. Tybed a all ddweud beth y mae'n ei wneud i sicrhau y bydd y bwrdd yn gweithredu'n wirioneddol annibynnol, hyd braich oddi wrth Lywodraeth Cymru, yn ogystal â sicrhau bod y gwahanol fuddiannau proffesiynol yn cael eu cynrychioli'n briodol ar y bwrdd hwnnw. Credaf y dylai o leiaf dri o'r aelodau anweithredol fod yn siaradwyr Cymraeg. Beth y mae'n ei wneud i sicrhau bod y bwrdd hwnnw'n ystyried proffesiynau penodol yn briodol, er enghraifft nyrsio, gan fod y Cynulliad hwn wedi rhoi cymaint o bwyslais ar yr angen am gymarebau staffio mwy diogel?
English: Questions now from the party spokespeople. Conservatives' spokesperson, Suzy Davies.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Suzy Davies.
English: Diolch yn fawr. Minister, phase 2 of the Regulation and Inspection of Social Care (Wales) Act 2016 is due to bite in April, and we heard in the cross-party group on nursing and midwifery last night that both commissioners and providers need to plan for this, and it will actually need some planning. We also heard that, while there had been stakeholder engagement, plans to dilute the presence of qualified nurses in nursing homes had not been shared with the public, who may now find themselves paying for a care arrangement that is not what they had expected. Can you commit today to publishing, by the end of this month, a road map - a sort of timetable of steps that you will be taking between now and April - so that commissioners and providers have some clarity? And will that include information on when you will be launching a public information campaign?
Welsh: Diolch yn fawr. Gweinidog, bydd cyfnod 2 o Ddeddf Rheoleiddio ac Arolygu Gofal Cymdeithasol (Cymru) 2016 yn dod i rym ym mis Ebrill, a chlywsom yn y grŵp trawsbleidiol ar nyrsio a bydwreigiaeth neithiwr fod angen i gomisiynwyr a darparwyr gynllunio ar gyfer hyn, ac fe fydd angen rhywfaint o gynllunio mewn gwirionedd. Clywsom hefyd, er y bu peth ymgysylltu â rhanddeiliaid, na rannwyd y cynlluniau i leihau presenoldeb nyrsys cymwysedig mewn cartrefi nyrsio gyda'r cyhoedd, sydd bellach, efallai, yn talu am drefniant gofal sy'n wahanol i'r hyn roeddent wedi'i ddisgwyl. A wnewch chi ymrwymo heddiw i gyhoeddi map, erbyn diwedd y mis hwn - rhyw fath o amserlen o'r camau y byddwch yn eu cymryd rhwng nawr a mis Ebrill - er mwyn rhoi rhywfaint o eglurder i gomisiynwyr a darparwyr? Ac a fydd y map hwnnw'n cynnwys gwybodaeth ynglŷn â phryd y byddwch yn lansio ymgyrch wybodaeth i'r cyhoedd?
English: I thank you for that question, and I would be happy to provide the Assembly with a written statement in the coming weeks on the road map and the particular timescales that we have for the implementation of this part of the Act.
Welsh: Diolch am eich cwestiwn, a buaswn yn hapus i roi datganiad ysgrifenedig i'r Cynulliad yn ystod yr wythnosau nesaf ar y map a'r amserlenni penodol sydd gennym ar gyfer gweithredu'r rhan hon o'r Ddeddf.
English: Well, thank you for that answer. 'Coming weeks' can mean anything, so I'm hoping that it will be very few weeks before you are able to do that. As you know, the stakeholder consultation raised grave concerns about the effective removal of 24-hour nursing presence in nursing homes and moving to a remote supervision of nursing care by a responsible person, who would be a nurse, who could be covering any number of homes. In particular, we were told that it would result in increased demand on district nurses and out-of-hours provision locally if the responsible person was some distance away when the nursing need arose. I'm sure you'd agree that early nursing intervention avoids escalation of a need into something even more distressing for the individual and more expensive for the NHS. Can you tell me about any assessment that you or the Cabinet Secretary may have done of this displaced demand, and what modelling has been done to establish whether there's any capacity for our diminishing number of district nurses and out-of-hours cover to meet that displaced demand?
Welsh: Wel, diolch am eich ateb. Gall 'wythnosau nesaf' olygu unrhyw beth, felly rwy'n gobeithio y gallwch wneud hynny o fewn ychydig iawn o wythnosau. Fel y gwyddoch, mynegwyd pryderon difrifol yn yr ymgynghoriad â rhanddeiliaid ynglŷn â chael gwared, i bob pwrpas, ar bresenoldeb nyrsio 24 awr mewn cartrefi nyrsio a newid i oruchwylio gofal nyrsio o bell gan unigolyn cyfrifol, a fyddai'n nyrs, ac a allai fod yn goruchwylio unrhyw nifer o gartrefi. Yn benodol, dywedwyd wrthym y byddai hynny'n arwain at fwy o alw am nyrsys ardal a darpariaeth y tu allan i oriau yn lleol pe bai'r unigolyn cyfrifol gryn bellter i ffwrdd pan fyddai'r angen am ofal nyrsio'n codi. Rwy'n siŵr y buasech yn cytuno bod ymyrraeth nyrsio yn gynnar yn atal angen rhag gwaethygu'n rhywbeth sy'n peri mwy o ofid i'r unigolyn ac sy'n costio mwy i'r GIG. A allwch ddweud wrthyf am unrhyw asesiad rydych chi neu Ysgrifennydd y Cabinet wedi'i wneud o'r galw dadleoledig hwn, a pha waith modelu a wnaed i nodi a oes unrhyw gapasiti i'n niferoedd gostyngol o nyrsys ardal a'n gwasanaeth y tu allan i oriau allu diwallu'r galw dadleoledig hwnnw?
English: I thank you for that question. We certainly were proposing to remove that 24-hour nurse requirement within the regulations because it was very stringent and very strict, and actually didn't give residential homes the flexibility that they actually need - that we believe they need - to meet the needs of the people they care for in the most appropriate way. So, in future, the statement of purpose that care homes will provide will be absolutely critical in terms of setting out the care that they provide for the types of conditions that people will have and will require. So, I think that that is a more appropriate way of taking forward the staffing structure within the care homes. I understand that there is some nervousness about it; of course, I do. I recently went on a visit organised by David Rees to a care home within his own constituency, which was organised alongside the Royal College of Nursing. So, we were able to tease out some of these specific issues and specific concerns that the nursing profession have raised. We certainly will be taking all of those on board when deciding on the next steps forward.
Welsh: Diolch am eich cwestiwn. Yn sicr, roeddem yn argymell y dylid cael gwared ar y gofyniad am nyrsys 24 awr yn y rheoliadau gan ei fod yn llym ac yn gaeth iawn, ac mewn gwirionedd, nid oedd yn darparu'r hyblygrwydd sydd ei angen ar gartrefi preswyl - yr hyblygrwydd y credwn sydd ei angen arnynt - i ddiwallu anghenion y bobl y maent yn gofalu amdanynt yn y ffordd fwyaf priodol. Felly, yn y dyfodol, bydd y datganiad o bwrpas a ddarperir gan gartrefi gofal yn gwbl hanfodol o ran nodi'r gofal y maent yn ei ddarparu ar gyfer y mathau o gyflyrau a fydd gan bobl a'r hyn y byddant ei angen. Felly, credaf fod honno'n ffordd fwy priodol o fwrw ymlaen â'r strwythur staffio yn y cartrefi gofal. Rwy'n deall bod rhywfaint o nerfusrwydd ynghylch hynny; wrth gwrs fy mod. Yn ddiweddar bûm ar ymweliad a drefnwyd gan David Rees â chartref gofal yn ei etholaeth ef, ymweliad a drefnwyd ar y cyd â'r Coleg Nyrsio Brenhinol. Felly, cawsom gyfle i ddatrys rhai o'r pethau penodol a'r pryderon penodol a godwyd gan y proffesiwn nyrsio. Yn sicr, byddwn yn ystyried y rhain i gyd wrth benderfynu ar y camau nesaf.
English: That's useful to know. That's taking some evidence, but we haven't gone quite the full way to an assessment of the likely impact on district nurses, which I think is perhaps something you may want to consider. But you did allude then to the staffing needs of any given nursing home, and the make-up of any team in a nursing home is critical to the success of the care it offers. The removal of a nurse on site is one pressure on that team, but another is the replacement of skills, which may be lost as people leave. Developing the skills of existing staff, whether they are nursing assistants or healthcare support workers, is good for retention levels and personal development, but there are practical difficulties in finding time to train staff, both in nursing homes and for at-home care. This applies particularly when an individual needs to apply judgment and understand the implications of an intervention rather than being able to mechanically perform a task, if you like. How can you assure us that quality and standards are not compromised when continuing professional development is patchy due to these pressures? And how will this inconsistency in the acquisition of skills create inconsistency in individuals concluding exactly when they are now qualified enough to register?
Welsh: Mae'n ddefnyddiol gwybod hynny. Mae hynny'n rhywfaint o dystiolaeth, ond nid ydym wedi mynd yr holl ffordd at asesiad o'r effaith debygol ar nyrsys ardal, a chredaf y gallai hynny fod yn rhywbeth yr hoffech ei ystyried. Ond fe gyfeirioch at anghenion staffio cartrefi nyrsio unigol, ac mae cyfansoddiad unrhyw dîm mewn cartref nyrsio yn hanfodol i lwyddiant y gofal a ddarperir ganddo. Mae cael gwared ar nyrs oddi ar y safle yn un math o bwysau ar y tîm hwnnw, ond mae sicrhau sgiliau cywir yn lle'r rhai a allai fod wedi'u colli wrth i bobl adael yn fath arall o bwysau. Mae datblygu sgiliau staff presennol, pa un a ydynt yn gynorthwywyr nyrsio neu'n weithwyr cymorth gofal iechyd, yn dda o ran lefelau cadw staff a datblygiad personol, ond ceir anawsterau ymarferol yn gysylltiedig â dod o hyd i amser i hyfforddi staff mewn cartrefi nyrsio a gofal cartref. Mae hyn yn arbennig o berthnasol pan fo angen i unigolyn arfer crebwyll a deall goblygiadau ymyrraeth yn hytrach na gallu cyflawni tasg yn fecanyddol, os mynnwch. Sut y gallwch roi sicrwydd inni nad yw ansawdd a safonau'n dioddef pan fo datblygiad proffesiynol parhaus yn anghyson oherwydd y pwysau hwn? A sut y bydd yr anghysondeb wrth gaffael sgiliau yn creu anghysondeb o ran pryd yn union y mae unigolion yn penderfynu eu bod bellach yn ddigon cymwys i gofrestru?
English: I thank you for that question. Developing the workforce and providing public assurance are two of my personal key priorities, but they're also priorities of Social Care Wales, which, as you'll be aware, came into existence in April of this year. And those two issues, I think, are very much front and centre as well of their strategic plan for the next five years. And they're very much focused on what qualifications we'll be asking people working in the sector to have in future. There's a consultation ongoing at the moment, or I think it's just been launched this week or next, in terms of what qualifications we'll be asking people in the domiciliary care sector to be having in future, because we want to have qualifications when people are registered that are relevant, and that will give the public confidence, but also we need to make sure that we maintain those soft skills, which we have so much of in the domiciliary care sector as well. People have been working in that sector for many, many years, and they have experience and they're compassionate. They deliver good quality care; they understand the individuals. Those things are quite hard to measure, so we need to have that balance in terms of the softer skills and the attitudes and the aptitudes for the work, as well as the more formal qualifications, as we seek to professionalise the workforce in order to make the work more attractive to people in future and to give the kind of kudos and respect and career structure that we would like to see in the workforce as well.
Welsh: Diolch am eich cwestiwn. Yn bersonol, mae datblygu'r gweithlu a rhoi sicrwydd i'r cyhoedd yn ddwy flaenoriaeth allweddol, ond maent hefyd yn flaenoriaethau i Gofal Cymdeithasol Cymru, a sefydlwyd, fel y gwyddoch, ym mis Ebrill eleni. A chredaf fod y ddau fater yn rhan bwysig o'u cynllun strategol ar gyfer y pum mlynedd nesaf. Ac maent yn canolbwyntio'n bendant ar ba gymwysterau y bydd yn ofynnol i bobl sy'n gweithio yn y sector eu cael yn y dyfodol. Mae ymgynghoriad yn mynd rhagddo ar hyn o bryd, neu credaf ei fod newydd gael ei lansio'r wythnos hon neu'r wythnos nesaf, o ran pa gymwysterau y byddwn yn ei gwneud yn ofynnol i bobl yn y sector gofal cartref feddu arnynt yn y dyfodol, gan ein bod yn awyddus i sicrhau bod gennym gymwysterau, pan fo pobl yn cofrestru, sy'n berthnasol, ac a fydd yn rhoi hyder i'r cyhoedd, ond mae angen inni sicrhau hefyd ein bod yn cynnal y sgiliau meddal hynny y mae cymaint ohonynt gennym yn y sector gofal cartref. Mae pobl wedi bod yn gweithio yn y sector hwnnw ers blynyddoedd lawer, ac mae ganddynt brofiad ac maent yn bobl dosturiol. Maent yn darparu gofal o ansawdd da; maent yn deall yr unigolion. Mae'n anodd mesur y pethau hynny, felly mae angen inni sicrhau'r cydbwysedd o ran y sgiliau meddal a'r agweddau a'r doniau i allu gwneud y gwaith, yn ogystal â'r cymwysterau mwy ffurfiol, wrth i ni geisio proffesiynoli'r gweithlu er mwyn gwneud y gwaith yn fwy deniadol i bobl yn y dyfodol ac i roi'r math o glod a pharch a strwythur gyrfaol yr hoffem eu gweld yn y gweithlu hefyd.
English: Diolch, Llywydd. Now, too many patients are still experiencing excessive waiting times for treatment, and I'd like to focus firstly on orthopaedic waiting times in Betsi Cadwaladr health board. I have a constituent who's been clinically prioritised as needing urgent orthopaedic surgery. He has currently waited 66 weeks for this urgent treatment and isn't expecting treatment until March next year. In a letter I received recently from the health board, I was told that some patients were having to wait over 100 weeks. And this is not acceptable by any measure. Your predecessor was faced with a similar problem in the south of Wales regarding cardiac surgery, and took the decision at that time to outsource surgery to bring those waiting lists down. Will you do the same for people in the north of Wales to address this crisis now?
Welsh: Diolch, Llywydd. Nawr, mae gormod o gleifion yn dal i wynebu amseroedd aros gormodol ar gyfer triniaeth, a hoffwn ganolbwyntio yn gyntaf ar amseroedd aros orthopedig ym mwrdd iechyd Betsi Cadwaladr. Mae gennyf etholwr sydd wedi cael blaenoriaeth glinigol fel rhywun sydd angen llawdriniaeth orthopedig ar frys. Ar hyn o bryd, mae wedi bod yn aros am y driniaeth frys hon ers 66 wythnos ac nid yw'n disgwyl cael triniaeth tan fis Mawrth y flwyddyn nesaf. Mewn llythyr a gefais yn ddiweddar gan y bwrdd iechyd, dywedwyd wrthyf fod rhai cleifion yn gorfod aros am fwy na 100 o wythnosau. Ac nid yw hyn yn dderbyniol mewn unrhyw fodd. Wynebodd eich rhagflaenydd broblem debyg yn ne Cymru mewn perthynas â llawdriniaeth y galon, a gwnaeth benderfyniad ar y pryd i drefnu rhai llawdriniaethau drwy gontract allanol er mwyn lleihau'r rhestrau aros hynny. A wnewch chi'r un peth ar gyfer pobl yng ngogledd Cymru er mwyn mynd i'r afael â'r argyfwng hwn?
English: I recognise that some people do wait unacceptably long times, and there's a real challenge in long waiters in particular in north Wales, and the ability of the health board to have the appropriate capacity, including the intensive therapy unit capacity for those people who are more complex in terms of their needs. So, it is not an acceptable position. It is a matter that I have taken up directly, obviously, with the chair; I'm in regular contact now with the chair and the chief executive. I expect the orthopaedic plan that the health board are bringing to address matters this year, and not simply to look ahead to future years when they say that the issue should be resolved. If that plan is not judged to be adequate, and I will take advice from officials here as well, then, yes, I will have to consider other measures. But that must be on the basis of what the plan is, whether it's really credible, because I expect people in north Wales to have access to good quality and timely care, and I recognise that there are some people where that is absolutely not the case.
Welsh: Rwy'n cydnabod bod rhai pobl yn aros am amseroedd annerbyniol o hir, ac mae yna her wirioneddol o ran y bobl sy'n aros am amser hir, yn enwedig yng ngogledd Cymru, a gallu'r bwrdd iechyd i gael y capasiti priodol, gan gynnwys capasiti'r unedau therapi dwys ar gyfer pobl sydd ag anghenion mwy cymhleth. Felly, nid yw'n sefyllfa dderbyniol. Mae'n fater rwyf wedi'i godi'n uniongyrchol, yn amlwg, gyda'r cadeirydd; rwyf mewn cysylltiad rheolaidd bellach gyda'r cadeirydd a'r prif weithredwr. Rwy'n disgwyl i'r cynllun orthopedig y mae'r bwrdd iechyd yn ei gyflwyno fynd i'r afael â'r problemau eleni, yn hytrach nag edrych tua'r dyfodol pan ddywedant y dylai'r broblem fod wedi'i datrys. Os nad ystyrir bod y cynllun hwnnw'n ddigonol, a byddaf yn derbyn cyngor gan swyddogion yma hefyd, bydd yn rhaid i mi ystyried mesurau eraill. Ond mae'n rhaid gwneud hynny ar sail cynnwys y cynllun, a yw'n gredadwy mewn gwirionedd, gan fy mod yn disgwyl i bobl yng ngogledd Cymru allu cael mynediad at ofal amserol o ansawdd da, ac rwy'n cydnabod nad yw hynny'n digwydd o gwbl yn achos rhai pobl.
English: You described there what you'd like to see happening in time, and you're waiting for reports; you'll consider reports. This is happening now, people waiting over 100 weeks, and my question specifically related to what could be done now in order to speed up the waits for people who have been waiting in pain, leading to further problems with their health. You often claim that waiting times are getting better. Some of them are. If you compare with 2014 rather than 2011, the long-term trend of ever-lengthening waiting times is quite clear. You sometimes announce money for initiatives to tackle problem areas, but workforce planning failures undermine their sustainability. A year last August, you'll remember you launched a thrombectomy service in Cardiff to treat stroke victims - the highest quality of care. In May this year, the service was stopped because of staffing problems, meaning 500 patients a year won't now get the best treatment available. Why are other parts of the UK getting this right, but Labour-led Welsh NHS can't?
Welsh: Rydych newydd ddisgrifio beth yr hoffech ei weld yn digwydd ymhen amser, ac rydych yn aros am adroddiadau; byddwch yn ystyried yr adroddiadau. Mae hyn yn digwydd yn awr, pobl yn aros am dros 100 o wythnosau, ac roedd fy nghwestiwn yn ymwneud yn benodol â beth y gellid ei wneud yn awr er mwyn lleihau'r amseroedd aros i bobl sydd wedi bod yn aros mewn poen, gan arwain at ragor o broblemau gyda'u hiechyd. Rydych yn honni'n aml fod amseroedd aros yn gwella. Mae rhai ohonynt yn gwella. O gymharu â 2014 yn hytrach na 2011, mae'r duedd hirdymor yn eithaf amlwg o ran amseroedd aros yn mynd yn hwy ac yn hwy. O bryd i'w gilydd, rydych yn cyhoeddi arian ar gyfer mentrau i fynd i'r afael â meysydd problemus, ond mae methiannau o ran cynllunio'r gweithlu yn tanseilio eu cynaliadwyedd. Flwyddyn i fis Awst diwethaf, fe fyddwch yn cofio lansio gwasanaeth thrombectomi yng Nghaerdydd i drin cleifion strôc - gofal o'r ansawdd uchaf. Gohiriwyd y gwasanaeth ym mis Mai eleni o ganlyniad i broblemau staffio, sy'n golygu na fydd 500 o gleifion y flwyddyn yn cael y driniaeth orau sydd ar gael bellach. Pam fod rhannau eraill o'r Deyrnas Unedig yn gallu gwneud hyn yn iawn, ond nid GIG Cymru o dan arweiniad y Blaid Lafur?